雜句 六
作者：龐藴
朝代：唐

paragraphs: 無事失却心，走向門前覓。
借問舊知識，寂絕無蹤跡。
却歸堂上審思看，改却衆生稱心安。
不能出外求知識，自向家中入湼槃。
大丈夫，昔日有，今日無，家計破除盡，贖得一羣奴。
奴婢有六人，一人有六口。
六六三十六，常隨我前後。
我亦不拘伊，伊亦不敢走。
若道菩提難，菩提亦不難。
少欲知足毛頭寬，遠離財色神自安。
分明了見三塗苦，世上名聞不相關。